Persatuan Peguam-Peguam Muslim Malaysia

Persatuan  Peguam-peguam Muslim Malaysia (PPMM) telah ditubuhkan pada 18hb Mac 1988 dan didaftarkan mengikut peruntukan seksyen 7 Akta Pertubuhan 1966 dengan nombor pendaftrannya ialah 680/88 (Wilayah Persekutuan).

OBJEKTIF

 Mewujudkan perpaduan, penyatuan dan persefahaman dalam kalangan Peguam Muslim di Malaysia dan antara Peguam Muslim dengan orang awam.
 Berusaha bagi agar undang-undang islam, nilai dan prinsip-prinsip murni diaplikasikan dalam pentadbiran negara.
 Memartabat penggunaan bahasa ibunda di dalam lapangan perundangan.
 Menjaga dan melindungi kepentingan dan kebajikan ahli-ahli persatuan.
 Bertukar-tukar pendapat dan idea berkaitan isu-isu yang melibatkan kepentingan awam dikalangan ahli-ahli.
 Berusaha untuk menjalinkan kerjasama dengan mana-mana badan atau agensi samada dalam atau luar negara yang boleh memberi impak yang positif kepada ahli-ahlinya.

KEAHLIAN
Persatuan ini empunyai tiga jenis keahlian iaitu :-

 Ahli biasa;
 Ahli bersekutu; dan
 Ahli kehormat.

Mana-mana warganegara Malaysia yang beramal dalam lapangan perundangan sama ada dalam Perundangan Islam atau Perundangan atau kedua-duanya sekali layak untuk menjadi ahli biasa bagi Persatuan ini. Kelayakan tersebut merujuk kepada pemegang Ijazah Sarjana Muda (Syariah) atau Sarjana Muda Undang-undang (LLB) samada dari university tempatan mahupun luar Negara yang diiktiraf oleh kerajaan Malaysia.

Mana-mana pelajar yang masih dalam pengajian bagi Ijazah Sarjana Muda (Syariah) atau Sarjana Muda Undang-undang (LLB) samada dari university tempatan mahupun luar Negara yang diiktiraf oleh kerajaan Malaysia, layak untuk menjadi Ahli Bersekutu bagi Persatuan ini.

Mana-mana individu yang telah mencapai keutamaan dalam profesion undang-undang dengan kelulusan mesyuarat agung boleh dijemput oleh Jawatankuasa Umum untuk menjadi ahli kehormat bagi Persatuan ini.

Pautan luar 
 Persatuan Peguam-Peguam Muslim Malaysia.

Pertubuhan undang-undang di Malaysia